UZNESENIA
Miestneho zastupiteľstva
mestskej časti Bratislava - Petržalka

zo dňa 5. mája 2009

(360 –378)

	Poslanci Miestneho zastupiteľstva mestskej časti Bratislava - Petržalka  na svojom
28. zasadnutí prerokovali:

0.	Informáciu o občianskej iniciatíve a petičnej akcii „Vráťme dôstojnosť Sadu Janka Kráľa“
1.	Kontrolu plnenia uznesení miestneho zastupiteľstva splatných k 31.3.2009
2.	Správu o stave kriminality v mestskej časti Bratislava-Petržalka v roku 2008
3.	Správu o činnosti Okrskovej stanice MsP v Petržalke za rok 2008
4.	Záverečný účet a finančné usporiadanie mestskej časti Bratislava-Petržalka za rok 2008 
5.	Návrh Zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN 
č. 5/2004 v znení neskorších všeobecne záväzných nariadení
6.	Návrh Všeobecne záväzného nariadenia mestskej časti Bratislava-Petržalka, ktorým sa mení VZN č. 3/1994 o zásadách hosdpodárenia s majetkom mestskej časti Bratislava-Petržalka a majetkom zvereným jej do správy hlavným mestom SR Bratislavou v znení neskorších záväzných nariadení
7.	Informácia o uzatvorených nájomných zmluvách k obecným bytom v mestskej časti Bratislava-Petržalka za 1. štvrťrok roku 2009  
8.	Žiadosti o odpustenie poplatkov z omeškania úhrady nájomného a plnení spojených s užívaním bytu 
9.	Návrh na odpis nevymožiteľných pohľadávok po Bytovom podniku Petržalka, p.o. 
10.	Návrh na odpredaj nebytového priestoru č. 28 v objekte Gercenovej ul. č. 8/E, Bratislava
11.	Návrh projektových zámerov mestskej časti Bratislava-Petržalka:
A. Návrh projektového zámeru „Digitálne zastupiteľstvo“
B. Návrh projektového zámeru „Digitálny úrad“
C. Návrh projektového zámeru „Revitalizácia Ovsištského námestia“
12.	Návrh na umiestnenie nehnuteľnej národnej kultúrnej pamiatky – pomníka Oľgy Trebitschovej 
13.	Správa z kontroly poistenia majetku mestskej časti Bratislava-Petržalka a poistenia zodpovednosti
14.	Odpovede na interpelácie a nové interpelácie
15.	Rôzne
A.	Alternatívne možnosti využitia objektu na Fedinovej č. 7, Bratislava
B.	Žiadosť o informáciu o stave výstavby športového areálu na ZŠ Budatínska
C.	Aktualizácia Plánu verejného obstarávania mestskej časti Bratislava-Petržalka
D.	Žiadosť o informáciu o stave rekonštrukcie základných a materských škôl v pôsobnosti mestskej časti Bratislava-Petržalka
E.	Návrh zmeny zmluvy s M.R.K. Agency, s.r.o.

Materiál stiahnutý z rokovania:
Návrh Všeobecne záväzného nariadenia mestskej časti Bratislava-Petržalka o podmienkach poskytovania finančných prostriedkov na zabezpečenie opatrení sociálnoprávnej ochrany detí a sociálnej kurately

----------

0.	Informácia o občianskej iniciatíve a petičnej akcii „Vráťme dôstojnosť Sadu Janka Kráľa“__________________________________________________________________

Uznesenie č. 360

Miestne zastupiteľstvo mestskej časti Bratislava-Petržalka

berie na vedomie

Informáciu o občianskej iniciatíve a petičnej akcii „Vráťme dôstojnosť Sadu Janka Kráľa“

ukladá

prednostovi MÚ
iniciovať kroky smerujúce k zamedzeniu vjazdu motorových vozidiel do priestoru Sadu Janka Kráľa zo strany Nového mosta dopravným značením, prípadne dopravnými bariérami

žiada

starostu mestskej časti
1.	prešetriť dodržiavanie VZN č. 9/2009 o pravidlách času predaja v obchode a času prevádzky služieb v živnostenskom podnikaní zo strany prevádzkovateľa klubu Messalina v Sade J. Kráľa. V prípade zistenia nesúladu v VZN č. 9/2006 žiada neodkladne uskutočniť kroky podľa § 8 a § 6 ods. 7 príslušného VZN na základe rozporu s verejným záujmom
2.	zabezpečiť pravidelné kontroly okolia objektu klubu Messalina zo strany mestskej polície a Okresného riaditeľstva PZ Bratislava V týkajúce sa zákazu vjazdu motorových vozidiel.

Hlasovanie: prítomných 28, za 28, proti 0, zdržali sa 0.
----------

1.	Kontrola plnenia uznesení miestneho zastupiteľstva splatných k 31.3.2009

Uznesenie č. 361

Miestne zastupiteľstvo mestskej časti Bratislava - Petržalka

berie na vedomie

kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.3.2009

Hlasovanie: prítomných 28, za 26, proti 0, zdržali sa 2.
----------

2.	Správa o stave kriminality v mestskej časti Bratislava-Petržalka v roku 2008

Uznesenie č. 362

Miestne zastupiteľstvo mestskej časti Bratislava-Petržalka

b e r i e   n e   v e d o m i e

Správu o stave kriminality v mestskej časti Bratislava-Petržalka za rok 2008

Hlasovanie: prítomných 25, za 25, proti 0, zdržal sa 0.
----------

3.	Správa o činnosti Okrskovej stanice MsP v Petržalke za rok 2008

Uznesenie č. 363

Miestne zastupiteľstvo mestskej časti Bratislava-Petržalka 

b e r i e   n e   v e d o m i e

Správu o činnosti Okrskovej stanice mestskej polície v Petržalke za rok 2008

poveruje

starostu mestskej časti rokovať s náčelníčkou mestskej polície hl. mesta SR Bratislavy a veliteľom Okrskovej stanice mestskej polície v Petržalke o vyššom dôraze v zameraní činnosti mestskej polície na dodržiavanie všeobecne záväzných nariadení prijatých Mestským zastupiteľstvom hl. mesta SR Bratislavy a Miestnym zastupiteľstvom mestskej časti Bratislava-Petržalka platných na území mestskej časti Bratislava-Petržalka

ukladá

prednostovi miestneho úradu
1.	zabezpečiť úplné (vodorovné) značenie vyhradených parkovacích miest
2.	zabezpečiť výrobu zákazových značiek „Vstup so psom zakázaný“ a umiestňovať ich podľa odporúčania odd. životného prostredia do zelene s vyšším štandardom parkových úprav (napr. predzáhradky).

Hlasovanie: prítomných 30, za 30, proti 0, zdržal sa 0.
----------

4.	Záverečný účet a finančné usporiadanie mestskej časti Bratislava-Petržalka za rok 2008____________________________________________________________________

Uznesenie č. 364

Miestne zastupiteľstvo mestskej časti Bratislava-Petržalka

s c h v a ľ u j e 

a)	celoročné hospodárenie mestskej časti Bratislava-Petržalka za rok 2008 bez výhrad
b)	záverečný účet a finančné usporiadanie mestskej časti Bratislava-Petržalka za rok 2008 nasledovne:
I. Prerozdelenie prebytku hospodárenia vo výške 39 495 826,15 Sk:

1. Prevod nevyčerpaných dotácií zo ŠR            				1 183 160,48 Sk
- na rekonštrukciu strechy ZŠ Gessayova				1 000 000,- Sk 
- na projekt „Športové triedy“ ZŠ Černyševského			   150 000,- Sk 
- na prevádzkové výdavky školstva					     33 160,48 Sk
2. Prevod nevyčerpaných sponzorských darov				1 637 836,60 Sk
3. Prídel do Fondu statickej dopravy			               	   852 097,- Sk	
4. Prídel do Rezervného fondu					         35 822 732,07 Sk

II. Finančné usporiadanie s príspevkovou organizáciou mestskej časti:
- vykázaný zisk Miestneho podniku verejnoprospešných služieb Petržalka vo výške 11 684,38 Sk ponechať organizácii ako prídel do jej Rezervného fondu 

Hlasovanie: prítomných 32, za 32, proti 0, zdržal sa 0.
----------

5.	Návrh Zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN č. 5/2004 v znení neskorších všeobecne záväzných nariadení_______________________

Rokovanie k materiálu bolo prerušené.

Hlasovanie: prítomných 29, za optická väčšina.
----------
 
6.	Návrh Všeobecne záväzného nariadenia mestskej časti Bratislava-Petržalka, ktorým sa mení VZN č. 3/1994 o zásadách hospodárenia s majetkom mestskej časti Bratislava-Petržalka a majetkom zvereným jej do správy hlavným mestom SR Bratislavou v znení neskorších záväzných nariadení____________________________

Uznesenie č. 365

Miestne zastupiteľstvo mestskej časti Bratislava - Petržalka 

	s a     u z n á š a

	na Všeobecne záväznom nariadení, ktorým sa mení a dopĺňa VZN mestskej časti Bratislava-Petržalka č. 3/1994 zo dňa 7.2.1994 v znení VZN č. 2/1996, VZN č. 4/1996 a VZN č. 4/1999 o zásadách hospodárenia s majetkom mestskej časti Bratislava-Petržalka a s majetkom zvereným jej do správy hlavným mestom SR Bratislavou

Hlasovanie: prítomných 29, za 29, proti 0, zdržal sa 0.
----------

7.	Informácia o uzatvorených nájomných zmluvách k obecným bytom v mestskej časti Bratislava-Petržalka za 1. štvrťrok roku 2009_________________________________

Uznesenie č. 366

Miestne zastupiteľstvo mestskej časti Bratislava - Petržalka

	b e r i e  n a  v e d o m i e

Informáciu o uzatvorených nájomných zmluvách k obecným bytom v mestskej časti Bratislava-Petržalka za I. štvrťrok roku 2009.

Hlasovanie: prítomných 28, za 28, proti 0, zdržal sa 0.
----------

8.	Žiadosti o odpustenie poplatkov z omeškania úhrady nájomného a plnení spojených s užívaním bytu__________________________________________________________ 

Uznesenie č. 367

Miestne zastupiteľstvo mestskej časti Bratislava - Petržalka

n e s c h v a ľ u j e

odpustenie  poplatkov omeškania úhrady nájomného a plnení poskytovaných  s užívaním bytu  žiadateľom :

- p. Helene Chlebovičovej, Osuského 1, byt č. 19 vo výške 8 386,74 €  (252 659,-Sk)
- p. Eve Rigovej a Ottovi Rigovi, Osuského 44, byt č.1 vo výške 7 294,71 € 
(219 761,-Sk)
- p. Jozefovi Vaškovičovi a Amálii Vaškovičovej, Macharova 5, byt č. 19 vo výške 
569,71 € (17 163,-Sk)

Hlasovanie: prítomných 29, za 29, proti 0, zdržal sa 0.
----------
	
9.	Návrh na odpis nevymožiteľných pohľadávok po Bytovom podniku Petržalka, p.o. 

Uznesenie č. 368

Miestne zastupiteľstvo mestskej časti Bratislava - Petržalka

s c h v a ľ u j e 

	odpis pohľadávok po Bytovom podniku Petržalka p.o. v sume 14 806,40 € (446 057,-Sk) podľa prílohy č.1
	
Hlasovanie: prítomných 28, za 28, proti 0, zdržal sa 0.
----------

10.	Návrh na odpredaj nebytového priestrou č. 28 v objekte Gercenovej ul. č. 8/E, Bratislava_______________________________________________________________

Uznesenie č. 369

Miestne zastupiteľstvo mestskej časti Bratislava - Petržalka

s c h v a ľ u j e 

odpredaj obchodno-prevádzkového priestoru na Gercenovej ul. č. 8/E,  Bratislava o ploche 68,98 m2 žiadateľovi MUDr. Mariánovi Orosovi, Röntgenova 18, 851 01 Bratislava za cenu 82 984,80 €  (2.500.000,-Sk)  s podmienkami:

1. Kúpna zmluva bude kupujúcim podpísaná do 60 dní od schválenia v Miestnom zastupiteľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2. Kupujúci uhradí kúpnu cenu naraz pri podpise kúpnej zmluvy obidvomi zmluvnými stranami.

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	ospravedlnený 
03. Mariana Bakerová	ospravedlnená
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	za
11. Dušan Figel	za
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	za 
16. Viera Kimerlingová	ospravedlnená 
17. Juraj Kocka 	za
18. Tibor Kósa	za
19. Miloslav Košina	neprítomný
20. Juraj Kováč	za 
21. Juraj Kríž	za
22. Eugen Lexmann	za
23. Mária Lucká	ospravedlnená 
24. Zuzana Lukačková	za
25. Tomáš Mikus					ospravedlnený 
26. Karol Nitranský  				za
27. Michal Novota	za
28. Viera Palková	ospravedlnená 
29. Rastislav Pavlík 	za
30. Alexandra Petrisková	ospravedlnená 
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová				za
35. Anna Sotníková	ospravedlnená
36. Peter Stach	za
37. Jozef Szabó 					ospravedlnený 
38. František Šebej 				za
39. Anton Šmotlák	za
40. Tomáš Weissensteiner	ospravedlnený

Hlasovanie: prítomných 29, za 29, proti 0, zdržali sa 0.
----------

11.	Návrh projektových zámerov mestskej časti Bratislava-Petržalka:
11A. Návrh projektového zámeru „Digitálne zastupiteľstvo“

Uznesenie č. 370

Miestne zastupiteľstvo mestskej časti Bratislava - Petržalka

s c h v a ľ u j e 

a) projektový zámer Digitálne zastupiteľstvo s pripomienkami
b) Predpokladané náklady na kofinancovanie realizácie projektu v sume 6750 €
c) predpokladané náklady na vypracovanie projektu v sume 4150 €

u k l a d á

prednostovi miestneho úradu 
zabezpečiť vypracovanie projektu

Hlasovanie: prítomných 30, za 26, proti 0, zdržali sa 4.
----------

11B. Návrh projektového zámeru „Digitálny úrad“

Uznesenie č. 371

Miestne zastupiteľstvo mestskej časti Bratislava - Petržalka

s c h v a ľ u j e 

a) projektový zámer Digitálny úrad s pripomienkami
b) Predpokladané náklady na kofinancovanie realizácie projektu v sume 16500 €
c) predpokladané náklady na vypracovanie projektu v sume 4150 €

u k l a d á

prednostovi miestneho úradu 
zabezpečiť vypracovanie projektu

Hlasovanie: prítomných 30, za 30, proti 0, zdržal sa 0.
----------

11C. Návrh projektového zámeru „Revitalizácia Ovsištského námestia

Uznesenie č. 372

Miestne zastupiteľstvo mestskej časti Bratislava - Petržalka

s c h v a ľ u j e 

	a) projektový zámer „Revitalizácia Ovsištského námestia“
b)	predpokladané kofinancovanie projektu v sume do 5360 €

Hlasovanie: prítomných 30, za 30, proti 0, zdržal sa 0.
----------

12.	Návrh na umiestnenie nehnuteľnej národnej kultúrnej pamiatky – pomníka Oľgy Trebitschovej____________________________________________________________ 

Uznesenie č. 373

Miestne zastupiteľstvo mestskej časti Bratislava - Petržalka

odporúča

Mestskému zastupiteľstvu hl. mesta SR Bratislavy schváliť umiestnenie nehnuteľnej národnej kultúrnej pamiatky - originálu sochy Oľgy Trebitschovej v jednej z umeleckých škôl v mestskej časti Bratislava-Petržalka

u k l a d á

prednostovi miestneho úradu 
preveriť možnosti vytvorenia kópie sochy Oľgy Trebitschovej prostredníctvom umeleckých škôl.

Hlasovanie: prítomných 29, za 27, proti 0, zdržal sa 2.
----------

13.	Správa z kontroly poistenia majetku mestskej časti Bratislava-Petržalka a poistenia zodpovednosti___________________________________________________________

Uznesenie č. 374

Miestne zastupiteľstvo mestskej časti Bratislava - Petržalka

b e r i e   n a   v e d o m i e

Správu z kontroly poistenia majetku mestskej časti Bratislava-Petržalka a poistenia zodpovednosti

u k l a d á

prednostovi miestneho úradu 
vypracovať Zásady poisťovania majetku mestskej časti Bratislava-Petržalka a poistenia zodpovednosti. Zásady predložiť na schválenie miestnemu zastupiteľstvu do 1.10.2009

	Hlasovanie: prítomných 27, za 27, proti 0, zdržali sa 0.
----------

14.	Rôzne
A.	Alternatívne možnosti využitia objektu na Fedinovej č. 7, Bratislava

Rokovanie k materiálu bolo prerušené.

Hlasovanie: prítomných 27, za 27, proti 0, zdržal sa 0.
----------

B.	Žiadosť o informáciu o stave výstavby športového areálu na ZŠ Budatínska

Uznesenie č. 375

Miestne zastupiteľstvo mestskej časti Bratislava - Petržalka na základe ústneho návrhu poslanca Guttmana

ž i a d a

starostu mestskej časti, aby predložil na každom zasadnutí miestneho zastupiteľstva informáciu, v akom stave je budovanie futbalového ihriska a športového príslušenstva na ZŠ Budatínska až do ukončenia a kolaudácie stavby.

Hlasovanie: prítomných 26, za 25, proti 0, zdržal sa 1.
----------

C.	Aktualizácia Plánu verejného obstarávania mestskej časti Bratislava-Petržalka

Uznesenie č. 376

Miestne zastupiteľstvo mestskej časti Bratislava - Petržalka na základe ústneho návrhu poslanca Guttmana

u k l a d á

prednostovi miestneho úradu 
aktualizovať Plán verejného obstarávania na rok 2009 a zároveň ho zosúladiť so zákonom o verejnom obstarávaní
								Termín: do 30.5.2009
		Hlasovanie: prítomných 26, za 24, proti 0, zdržali sa 2.
----------

D.	Žiadosť o informáciu o stave rekonštrukcie základných a materských škôl v pôsobnosti mestskej časti Bratislava-Petržalka____________________________

Uznesenie č. 377

Miestne zastupiteľstvo mestskej časti Bratislava - Petržalka na základe ústneho návrhu poslankyne Plšekovej

ž i a d a

starostu mestskej časti, 
aby na každom zasadnutí miestneho zastupiteľstva informoval o stave rekonštrukcie základných a materských škôl v pôsobnosti mestskej časti Bratislava-Petržalka na území Petržalky schválených miestnym zastupiteľstvom na rekonštrukciu. Informácia musí obsahovať aktuálny stav rekonštrukcie vrátane stavu projektových dokumentácií, vypísaných verejných súťaží, výsledkov verejných súťaží a naplánovaných ukončení realizácie jednotlivých rekonštrukcií.

		Hlasovanie: prítomných 26, za 26, proti 0, zdržal sa 0
----------

E.	Návrh zmeny zmluvy s M.R.K. Agency, s.r.o.

Uznesenie č. 378

Miestne zastupiteľstvo mestskej časti Bratislava - Petržalka na základe ústneho návrhu poslankyne Plšekovej

m e n í

uznesenie miestneho zastupiteľstva č. 245 z 30.9.2008 nasledovne:
- v písm. e) sa pôvodné znenie bodu 4 vypúšťa a nahrádza sa novým znením:
„4. aby každý návrh zmeny zmluvy, dodatok zmluvy s výnimkou dodatku uzatváraného v zmysle čl. VI bod 2 zmluvy, ukončenie zmluvy alebo novú zmluvy s vydavateľstvom M.R.K. Agency, s.r.o. predložil na rokovanie a schválenie Miestnemu zastupiteľstvu mestskej časti Bratislava-Petržalka“.

- dopĺňa sa bod č. 5:
„a poveruje starostu, aby uzatváral dodatky k zmluve v zmysle čl. VI bod 2 o výške a spôsobe poukázania prostriedkov, a to vo výške schválenej v rozpočte na príslušný kalendárny rok, prípadne v schválených zmenách rozpočtu.“

		Hlasovanie: prítomných 26, za 21, proti 2, zdržali sa 3
----------

Milan Ftáčnik
      starosta